b'\n_START_ARTICLE_\nPeter \xc5\xa0uhel\n_START_SECTION_\n\xc5\xbdivljenjepis\n_START_PARAGRAPH_\nV La\xc5\xa1kem je obiskoval osnovno \xc5\xa1olo, nato pa ni\xc5\xbejo gimnazijo v Celju. Za elektrotehnika je diplomiral leta 1953 v Ljubljani in isto leto na prvi dr\xc5\xbeavni gimnaziji v Ljubljani maturiral. Za in\xc5\xbeenirja elektrotehnike je diplomiral 16. maja 1963 v laboratoriju za elektronsko mikroskopijo, Fakultete za elektrotehniko, Univerze v Ljubljani (FE,UL)._NEWLINE_Leta 1956 se zaposlil pri Geolo\xc5\xa1kem zavodu v Ljubljani kjer je opravljal geoelektri\xc5\xa1ka merjenja Planinskega polja na Notranjskem ter Dravskega polja pri Ptuju. V letih 1958 in 1959 je bil na praksi pri podjetju NIXDORF, Elektronik Ger\xc3\xa4tebau Wuppertal v Zvezni republiki Nem\xc4\x8diji, kjer je razvijal in izdeloval elektronska vezja strojev za avtomatsko knji\xc5\xbeenje._NEWLINE_V \xc5\xa1olskih letih 1960/61 in 1961/62 je bil demonstrator na Fakulteti za elektrotehniko UL pri predmetih katedre za industrijsko elektroniko._NEWLINE_1963 se je zaposlil pri podjetju Elektromedicina v Ljubljani, kjer je opravljal razvojna dela za vrhunski elektronski mikroskop, iz \xc4\x8desar je tudi diplomiral._NEWLINE_1964 je postal tehni\xc5\xa1ki sodelavec v laboratoriju za elektronsko mikroskopijo in od 1.januarja 1965 dalje redni asistent za predmete na katedri za industrijsko elektroniko. Aktivno je sodeloval pri projektih in znanstvenih nalogah v laboratoriju za elektronsko mikroskopijo, in na projektu Vrhunska intrumentacija za elektri\xc5\xa1ko merilno tehniko._NEWLINE_1969 je magistriral iz elektrotehni\xc5\xa1kih znanosti smeri elektromotorski pogoni na FE,UL. Doktorsko disertacijo z naslovom Teoretska analiza elektromagnetne elektronske le\xc4\x8de po Av\xc4\x8dinu brez \xc5\xbeeleznega jedra za izredno visoke gostote magnetnega pretoka je zagovarjal 6. maja. 1971 na FE,UL. 1972 je bil izvoljen v docenta za predmete industrijska elektronika, elektronski sistemi v regulacijah in usmerni\xc5\xa1ke naprave v elektroenergetiki za univerzitetni \xc5\xa1tudij ter sistemi industrijske elektronike in usmerni\xc5\xa1ke naprave v elektroenergetiki za magistrski \xc5\xa1tudij._NEWLINE_Uredil in opremil je \xc2\xa0ustrezne laboratorije k predmetom, ki jih je predaval. 1976 je \xc5\xa1e predaval predmet gradnja napajalnih naprav za izredne \xc5\xa1tudente tovarne Iskra._NEWLINE_Na znanstveno-raziskovalnem delu je vodil in dokon\xc4\x8dal ve\xc4\x8d nalog projekta Vrhunska instrumentacija za elektri\xc5\xa1ko merilno tehniko. Nalogo Visokostabilni izvor enosmerne referen\xc4\x8dne napetosti 1000V je opisal v magistrskem delu. Razvil je ekstremno stabilne referen\xc4\x8dne izvore enosmerne napetosti s pomo\xc4\x8djo Zenerjevih diod. O rezultatih je 1968 poro\xc4\x8dal na Etan-u v Ni\xc5\xa1u ter l. 1970\xc2\xa0 na 14. konferenci Etana v Sarajevu. Za delo kot najbolj\xc5\xa1e iz elektronike v l. 1970 je prejel nagrado. Za tovarno Iskra je izdelal \xc5\xa1tudijo Analiza problemov pri gradnji in uporabi elektronskih mikroskopov LEM 4C in LEM 5. O konstrukciji prvega popolnoma tranzistoriziranega\xc2\xa0elektronskega mikroskopa je poro\xc4\x8dal na 1. jugoslovanskem simpoziju o elektronski mikroskopiji v Ljubljani. Udele\xc5\xbeil se je dveh mednarodnih kongresov za elektronsko mikroskopijo v Rimu l. 1968 in Grenoblu l. 1970, kjer je poro\xc4\x8dal o izsledkih raziskav v okviru doktorske disertacije._NEWLINE_Leta 1970 je ustanovil tim, ki je raziskoval uporabo funkcionalne elektri\xc4\x8dne stimulacije za zdravljenje okvar \xc4\x8dlovekovega urinskega trakta v katerem so sodelovali zdravniki s kirurgi\xc4\x8dne klinike, Medicinske fakultete, In\xc5\xa1tituta za klini\xc4\x8dno nevrofiziologijo, in Zavoda za rehabilitacijo invalidov. Bil je nosilec mnogih raziskovalnih nalog projekta Biokibernetika in glavni raziskovalec in nosilec mednarodnega projetka \xe2\x80\x9cRehabilitation of Urinary Bladder Dysfunctions Using Electrical Stimulation\xe2\x80\x9d, financiran s strani ameri\xc5\xa1kega (FDA) ministrstva za zdravstvo in delno iz nacionalne podpore. O teh raziskav je poro\xc4\x8dal na konferencah Etan-a, na 4\xe1\xb5\x97\xca\xb0 International Symposium on External Control of Human Extremities v Dubrovniku 1971 in na mednarodnih sestankih International Continence Society (ICS) v Parizu 1972, K\xc3\x86benhavnu 1973,\xc2\xa0 Mainzu 1974, Glasgowu 1975 Antwerpnu 1976, Portoro\xc5\xbeu 1. 1977 in Leiden-u 1980. 1977 je bil predsednik ICS_NEWLINE_Razvil in preskusil je vrsto novih elektri\xc4\x8dnih stimulatorjev za zdravljenje urinske inkontinence pri \xc4\x8dloveku, za kar je \xc2\xa01975 prejel priznanje IENA za\xc2\xa0 iznajdbe in izpopolnitve. \xc2\xa0Leta 1973 je bil na vabljenem \xc5\xa1tudijskem potovanju po ZDA, kjer je imel v rehabilitacijskih centrih v Philadelphiji in Minneapolisu predavanja o raziskavah_NEWLINE_Vzporedno z raziskavami na biokibernetiki je vodil tudi raziskave in razvoj posebne avtomatske industrijske instrumentacije. Razvil in izdelal je precizijski avtomatski merilnik hermeti\xc4\x8dnih - reed, kontaktnikov za tovarno Iskra ATC, avtomatski merilnik elektromehanskih relejev za tovarno Iskra Avtomatika, precizni avtomatski merilnik hermeti\xc4\x8dnih kontaktnikov z ra\xc4\x8dunsko obdelavo podatkov za In\xc5\xa1titut za elektroniko in vakuumsko tehniko, ve\xc4\x8d deset posebnih napajalnih sistemov, namenjenih meritvam v industriji, \xc4\x8dez \xc5\xa1tirideset justirnih sistemov za tovarno Iskra Avtomatika itd. O razultatih raziskav na podro\xc4\x8dju avtomatske industrijske merilne, sortirne in justirne opreme je poro\xc4\x8dal na konferenci Etan-a v Ulcinju 1974, Ohridu 1975, Opatiji 1976 in na mednarodnem simpoziju ISEMEC v Ljubljani 1976._NEWLINE_\xc2\xa0Delo z naslovom Digitalni programirani tokovni izvor, o katerem je poro\xc4\x8dal na 18. konferenci Etana v Ulcinju, je bilo ocenjeno kot najbolj\xc5\xa1e za l. 1974 s podro\xc4\x8dja elektronike, za kar je s soavtorjem Mirom \xc5\xbdlajpahom prejel diplomo. Raziskovalna skupina, ki se pod njegovim vodstvom ukvarja s to tematiko, je dobila 1975 nacionalno nagrado za iznajdbe in izpopolnitve. Bil je nosilec projekta \xe2\x80\x9cAvtomatski industrijski modularni merilni sistemi z uporabo mikroprocesorjev\xe2\x80\x9d, v katerem so sodelovali poleg FE \xc5\xa1e Iskra, Industrija za telekomunikacije, elektroniko in elektromehaniko, Kranj, Iskra Avtomatika, Tela Ljubljana, tovarna Gorenje iz Velenja in In\xc5\xa1titut za elektroniko in vakumsko tehniko iz Ljubljane._NEWLINE_Leta 1966 je postal \xc4\x8dlan \xe2\x80\x9cInstitute of Electrical and Electronics Engineering Inc\xe2\x80\x9d., leta 1972 \xc4\x8dlan \xe2\x80\x9cInternational Continence Society\xe2\x80\x9d, 1974 Jugoslovanskega dru\xc5\xa1tva za medicinsko in biolo\xc5\xa1ko tehniko in \xc4\x8dlan znanstvenega kolegija Jurema, leta 1964 Jugoslovanskega dru\xc5\xa1tva za Etan ter \xc4\x8dlan komisije za robotiko pri znanstvenem komiteju Etan-a._NEWLINE_V izrednega profesorja za podro\xc4\x8dji industrijska elektronika in avtomatski merilni sistemi je bil izvoljen leta 1978. Za redni dodiplomski \xc5\xa1tudij je predaval predmete industrijska elektronika, elektronski sistemi v regulacijah, elektronika in mikrora\xc4\x8dunalnik in na univerzitetnem podiplomskem \xc5\xa1tudiju mikrora\xc4\x8dunalnik in sistemi industrijske elektronike._NEWLINE_Od 1972 je bil \xc2\xa0predstojnik Laboratorija za industrijsko elektroniko in avtomatske merilne sisteme in Laboratorija za medicinsko elektroniko. V letih 1978 do 1980 je bil predstojnik Katedre za merilno-procesne sisteme, od 1976 do 1978 \xc4\x8dlan odbora za raziskovalno delo, od 1979 do 1980 \xc4\x8dlan Odbora za pedago\xc5\xa1ko delo, od 1982 do 1986 \xc4\x8dlan Sveta VDO Fakultete za elektrotehniko, od 1976 do 1987 \xc4\x8dlan odbora SRS za izvajanje Dru\xc5\xbebenega dogovora o invencijah in inovacijah ter zadnji dve leti njegov predsednik in hkrati \xc4\x8dlan Zveznega odbora za izvajanje Dru\xc5\xbebenega dogovora SFRJ o invencijah in inovacijah. Bil je \xc4\x8dlan Komisije za standarde s podro\xc4\x8dja energetske elektronike (KSN22) pri Zveznem odboru za standardizacijo._NEWLINE_Na znanstveno raziskovalnem podro\xc4\x8dju je vodil projekt \xe2\x80\x9cAvtomatski merilni sistemi z uporabo mikroprocesorjev\xe2\x80\x9d, vodil je ve\xc4\x8d petletnih programov raziskav \xe2\x80\x9cRa\xc4\x8dunalni\xc5\xa1ka avtomatizacija sistemov in procesov\xe2\x80\x9d, \xe2\x80\x9cRobotika in manipuliranje\xe2\x80\x9d, \xe2\x80\x9cRa\xc4\x8dunalni\xc5\xa1tvo in avtomatika\xe2\x80\x9d, \xe2\x80\x9cAvtomatski merilni sistemi in procesiranje signalov in podatkov\xe2\x80\x9d, \xe2\x80\x9cElektroterapevtske metode za ekstremitete in se\xc4\x8dila\xe2\x80\x9d in \xe2\x80\x9cElektri\xc4\x8dna medicinska stimulacija in meritve.\xe2\x80\x9d Vodil je raziskave v usmerjenih raziskovalnih programih\xc2\xa0: \xe2\x80\x9cSistemi avtomatike in obdelave signalov\xe2\x80\x9d, \xe2\x80\x9cMedicinska\xc2\xa0elektronika\xe2\x80\x9d ter v projektu \xe2\x80\x9cIndustrijska avtomatika\xe2\x80\x9d. V mednarodnih raziskavah je vodil program \xe2\x80\x9cTeatment of Urinary Incontinence Using Electrical Stimulation\xe2\x80\x9d ter raziskovalni program \xe2\x80\x9cMicrocomputer Aidet\xc2\xa0Diagnosing and Rehabilitation of Neurogenic Bladder Using Electrical Stimulation\xe2\x80\x9d - oba petletna projekta._NEWLINE_V okviru uporabnih razvojno-raziskovalnih projektov je razvil in izdelal 16 kompleksnih industrijskih sistemov, ki so v industriji ali pri kon\xc4\x8dnem uporabniku v vsakodnevni uporabi. Med temi so: \xe2\x80\x9cProcesno vodeni merilni sistemi ATME\xe2\x80\x9d za merjenje kvalitete in zanesljivosti \xc5\xa1tiri\xc5\xbei\xc4\x8dnih mednarodnih telefonskih vodov, ki je centralni merilni sistem v avtomatskih elektronskih telefonskih centralah. Vodenje takega sistema je bilo prvi\xc4\x8d na sploh izvedeno z mikrora\xc4\x8dunalnikom.\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0\xc2\xa0_NEWLINE_Od leta 1983 dalje je redni profesor za podro\xc4\x8dje elektrotehnika na FE,UL. Na rednem dodiplomskem \xc5\xa1tudiju je predaval celoletna predmeta Industrijska elektronika ter Integralni proizvodni sistemi, na podiplomskem \xc5\xa1tudiju pa predmeta Mikrora\xc4\x8dunalnik in Sistemi industrijske elektronike. Vabljena predavanja iz predmetov Elektronika I in Elektronika II je \xc2\xa0izvajal \xc2\xa0od leta 1988 dalje na Pedago\xc5\xa1ki fakulteti v Ljubljani. Bil je predstojnik Laboratorija za industrijsko in medicinsko elektroniko ter Laboratorija za integralne proizvodne sisteme. Od leta 1988 dalje je bil \xc2\xa0ponovno predstojnik Katedre za merilno procesne sisteme. Od leta 1986 do 1991 je bil predsednik komisije za delovna razmerja, od leta 1987 do 1994 \xc4\x8dlan Odbora za kadrovska vpra\xc5\xa1anja Univerze v Ljubljani, je \xc4\x8dlan Senata Fakultete za elektrotehniko od leta 1995 do 1999 je bil predsednik Komisije za Pre\xc5\xa1ernove nagrade na FE in \xc4\x8dlan Univerzitetnega odbora za Pre\xc5\xa1ernove nagrade._NEWLINE_Imel je imel vabljena predavanja za MIPRO \xe2\x80\x9887, \xe2\x80\x9888, \xe2\x80\x9889, \xe2\x80\x9890\xe2\x80\x99 in \xe2\x80\x9891, DSEIT Rijeka, Hrva\xc5\xa1ka, seminar:\xc2\xa0Programiranje, programski jezici i razvojni sistemi ter seminar: Primjena mikrora\xc4\x8dunala u vodjenju tehni\xc4\x8dkih sistema 1989, 1990 in 1991._NEWLINE_Od Republike Hrva\xc5\xa1ke je prejel 1285 in 1987 posebno priznanje za doprinos k znanju o mikroelektronike v RH ter leta 2007 za podporo pri razvoju in profiliranju mednarodnih MIPRO konferenc._NEWLINE_Bil je mentor mnogim diplomantom, magistrantom in \xc5\xa1estim doktorantom elektrotehnike. Vodil je raziskave s podro\xc4\x8dja ve\xc4\x8dnivojskega procesnega vodenja, porazdeljenih procesnih sistemov, inteligentnih merilnih sistemov ter elektri\xc4\x8dnih stimulatorjev\xc2\xa0in diagnostiki\xc2\xa0 se\xc4\x8dil ter je v tem \xc4\x8dasu zaklju\xc4\x8dil mednarodni projekt Treatment of Urinary Incontinence, Using Electrical Stimulation. Izvedel je ra\xc4\x8dunalni\xc5\xa1ko avtomatizacijo zra\xc4\x8dnega tunela s pogoni z mo\xc4\x8djo nad 7 MW ter krmiljenjem robotske ro\xc4\x8dice za mase do 3.000 kg za \xc5\xa1tudij aerodinamike._NEWLINE_Je \xc4\x8dlan strokovnih dru\xc5\xa1tev: Institute of Electrical and Electronic Engineering Inc., International Continence Society ter Dru\xc5\xa1tva za biomedicinsko in biolo\xc5\xa1ko tehniko Slovenije id._NEWLINE_Upokojil se je leta 2007. Od takrat dalje je \xc5\xa1e vabljeno predaval na Fakulteti za logistiko v Celju UM od 2005 do 2007 predmeta informatika in informatika v logistiki. Od 2006 do 2015 pa \xc5\xa1e na FI\xc5\xa0 v N. mestu in FUD\xc5\xa0 v N. Gorici, Uvod v informatiko za dodiplomski in Informacijska tehnologija-vodenje projektov za magistrski \xc5\xa1tudij.\n_START_SECTION_\nPodro\xc4\x8dje raziskovalnega dela\n_START_PARAGRAPH_\n- do leta 1972 je raziskoval precizne elektri\xc4\x8dne napajalne in merilne sisteme_NEWLINE_- razvil prvi polprevodni\xc5\xa1ki napajalni sistem za napajanje elektronskih mikroskopov._NEWLINE_- vodilni raziskovalec in nosilec mednarodnega raziskovalnega projekta \xe2\x80\x9cRehabilitation of Urinary Bladder Dysfunctions Using Electrical Stimulation\xe2\x80\x9d (1973 \xe2\x80\x93 1988)_NEWLINE_- pomembnej\xc5\xa1i rezultati njegovih raziskav: razvoj elektri\xc4\x8dnega stimulacijskega sistema za zdravljenje urodinamskih okvar urinskega trakta._NEWLINE_- razvil ve\xc4\x8d tehnik zdravljenja urodinamskih okvar_NEWLINE_- ustanovil urodinamski laboratorij v Klini\xc4\x8dnem centru v Ljubljani._NEWLINE_- bil je vodilni raziskovalec mnogih nacionalnih raziskovalnih projektov s podro\xc4\x8dij medicinske elektronike, procesnih merilnih sistemov, ve\xc4\x8dnivojskega procesnega vodenja in ra\xc4\x8dunalni\xc5\xa1ke integracije proizvodnje._NEWLINE_S teh podro\xc4\x8dij je izvedel nad sto strokovnih projektov za slovensko industrijo. Nekateri njegovi izumi so patentirani.'